el el el el it el el fi pt en en el el uk el el el el el el el el el el el el el el uk el el el el el el el el el el el el el el el el el uk el en el el el en el el el el el en uk en el el el el el el el el el el el el el az el el el uk el el el el el el el el el el el el el el uk el el el el el el el el el el el el el el el el el uk el en el el el en el el el el el en uk en el el el el el el el el el el el el el az el pt en pt en el el en el en en en en el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el en el el el el el el el el el en el el el en en el el el it el el pt en el el el el el el el el el el el el el el el el el en en en el el el el el el it el el en en en en en en en
Αυτή η πλήρης απουσία ντροπής για τα λάθη του, από τα πιο μικρά μέχρι τα πιο μεγάλα, είναι το μεγάλο πλεονέκτημά του. Προσωπικά, το λέω γαϊδουριά, αναγνωρίζω όμως ότι είναι πλεονέκτημα στο παιχνίδι του. Χωρίς τη βαθιά αναισθησία του, πώς θα μπορούσε να εκφέρει με τόση άνεση τα ψέματα που χρησιμοποιεί; Μόνο όταν δεν νοιώθεις, μπορείς να το κάνεις όπως ο πρόεδρος του ΣΥΡΙΖΑ. Όταν όμως ο άλλος μπουχτίσει απ’ τα ψέματά σου δεν σε χαμπαριάζει πια και όταν σου γυρίσει την πλάτη στη γυρίζει για πάντα. Αυτό έπαθε ο Τσίπρας και δεν μπορεί να ορθοποδήσει με τίποτα.
Όσο και να προσπαθούν κάποιοι να τον παρουσιάσουν άλλον, έχει πια σταμπαριστεί απ’ τον κόσμο η ταυτότητά του. Εμετρήθη, εζυγίσθη και ευρέθη ελλιπής. Τόσο απλά.
Ως τεκμήριο αυτού του ισχυρισμού, ανέφεραν διαρκώς τα προσωρινά στοιχεία της Ελληνικής Στατιστικής Αρχής ( ΕΛΣΤΑΤ) για την οικονομική ανάπτυξη του 4ου τριμήνου 2019, σύμφωνα με τα οποία η οικονομία ήταν σε οριακή ύφεση -0,7% σε σχέση με το 3ο τρίμηνο 2019 και ανάπτυξη +1,0% συγκριτικά με το 4ο τρίμηνο 2018. Όποιος τους επεσήμανε ότι πρέπει να περιμένουν τα τελικά στοιχεία της ΕΛΣΤΑΤ καθ’ όσον συχνά τα προσωρινά στοιχεία υπόκεινται σε αναθεώρηση, συνήθως επί τα βελτίω, δεν εισακούετο.
Σύμφωνα λοιπόν με τα τελικά στοιχεία της ΕΛΣΤΑΤ, στο 4ο τρίμηνο του 2019, όχι μόνο δεν υπήρξε ύφεση -0,7% συγκριτικά με το 3ο τρίμηνο 2019, όπως διαρκώς επαναλάμβανε ο ΣΥΡΙΖΑ, αλλά τελικά υπήρξε ανάπτυξη +0,5%, ενώ το ΑΕΠ αυξήθηκε στο +1,2% από +1% συγκριτικά με το 4ο τρίμηνο 2018.
«Στρακαστρούκα Νο 2»: «Εμπροσθοβαρές πρόγραμμα βοήθειας για τους οικονομικά πληγέντες απ’ τον κορωνοϊό».
Μας είχαν πρήξει απ’ τον περσινό κιόλας Μάρτιο της πανδημίας με το «εμπροσθοβαρές». Φανταστείτε λοιπόν να δινόταν όλα τα χρήματα με μιας απ’ την αρχή, για τις συνέπειες ενός δυναμικού φαινομένου, τη διάρκεια της εξέλιξης του οποίου τότε δεν ξέραμε, και που ακόμα και τώρα εξελίσσεται. Θα μέναμε στο δρόμο από καύσιμα. Στην πορεία, κι αυτό το «πήρε ο βοριάς», όπως και εκείνο το περίφημο «μαξιλάρι» απ’ το οποίο τάχα τες θα δινόταν άμεσα τα χρήματα. Αν δεν υπήρχε η Ευρωπαϊκή συμφωνία στο «Ταμείο Ανάκαμψης» και ο χαμηλότοκος δανεισμός στις εκδόσεις χρέους- για πρώτη φορά τόσο χαμηλό επιτόκιο- δεν μας έσωζε τίποτα. Πόσο μάλλον τα συριζαϊκά «μαξιλάρια» με τα «ματωμένα» υπερπλεονάσματα απ’ την ανηλεή υπερφορολόγηση.
«Στρακαστούκα Νο 3,4,5 κ.λ.π»: αφορούν τα μέτρα αντιμετώπισης της πανδημίας. Η γνωστή επωδός: Aποτύχατε παντού, στο Εθνικό Σύστημα Υγείας (ΕΣΥ), στα σχολεία, στα Μέσα Μαζικής Μεταφοράς (ΜΜΕ), στο άνοιγμα του Τουρισμού, στο άνοιγμα της Αγοράς, να παραιτηθεί ο τάδε και ο δείνα υπουργός.
Στο υγειονομικό κομμάτι της πανδημίας, αποδεχόμενοι προφανώς ότι κάθε ένας θάνατος είναι μια τραγωδία, αλλά και ότι -όπως αποδίδεται στον Στάλιν- οι μαζικοί θάνατοι είναι στατιστική, εξετάζοντας λοιπόν τη στατιστική η χώρα μας είναι 23η σε θανάτους ανά εκατομμύριο στην Ευρώπη των 27, και 3η στους εμβολιασμούς (στοιχεία ΕCDC-Ευρωπαϊκό Κέντρο Πρόληψης και Ελέγχου Νόσων). Άρα κάτι καλό γίνεται, που σαφώς θα μπορούσε να γίνει καλύτερο, αφού εχθρός του καλού είναι το καλύτερο.
Εκ του αποτελέσματος όμως, καθόλου ευκαταφρόνητες δεν είναι αυτές οι επιδόσεις ειδικά για μια χώρα που υπέστη και την επιβάρυνση της μνημονιακής δεκαετίας. Ρωτάς για προτεινόμενα μέτρα- διαφορετικά απ’ όσα εφαρμόστηκαν- και η απάντηση που παίρνεις είναι μία: προσλήψεις, προσλήψεις, προσλήψεις, επίταξη, επίταξη, επίταξη.
Στην εύλογη απορία γιατί τα επικαλούνται όταν ήδη εκεί που χρειάστηκε έγιναν και τα δύο, όπως οι προσλήψεις ειδικά σε υγειονομικό προσωπικό που ήταν μάλιστα πολλές (κυρίως νοσηλευτικό προσωπικό αλλά και ιατρικό), απλά συνεχίζουν το ίδιο τροπάριο με το ότι χρειάζονται κι άλλες (μιλάν για χιλιάδες). Στο λογικό επιχείρημα να βάλουμε πρώτα κάτω τα δεδομένα τόσο σε προσωπικό όσο και σε υποδομές και μετά να σχεδιάσουμε και να υλοποιήσουμε υπάρχει μόνο άρνηση. Ισως γιατί τα δεδομένα μιλάν από μόνα τους.
Η Ελλάδα έχει στην Πρωτοβάθμια Εκπαίδευση αναλογία 9,2 μαθητές /δάσκαλο, την δεύτερη καλύτερη θέση μετά το Λουξεμβούργο με 9 μαθητές/δάσκαλο, η Γαλλία έχει 19 μαθητές/δάσκαλο και το Ηνωμένο Βασίλειο 20 μαθητές/δάσκαλο. (Στοιχεία Εurostat 2019). Στη Μεγάλη Βρετανία του υποδειγματικού ΕΣΥ αντιστοιχούν 284,1 γιατροί ανά 100.000 κατοίκους. Στην Ελλάδα 610,4 γιατροί, περισσότεροι από οποιαδήποτε άλλη χώρα (Στοιχεία Eurostat 2018).
Όταν στο προτεινόμενο σχέδιο σου υπάρχει παντελής έλλειψη αναφορών στην ανάγκη ανακατανομής των ανθρώπινων και υλικών πόρων με τον επανασχεδιασμό του εκπαιδευτικού και νοσοκομειακού χάρτη, απλά γίνεσαι η ουρά των συνδικαλιστικών οργάνων των εκπαιδευτικών και των υγειονομικών και αναιρείσαι ως πολιτικός φορέας. Φτάνεις μάλιστα μέχρι του σημείου να μη βγάλεις τσιμουδιά για την επιτυχία της τηλεκπαίδευσης, αναγνωρίζοντας έστω την χρήση της σαν παρακαταθήκη για το μέλλον της εκπαίδευσης (θα μου πείτε εδώ θεωρούν την ηλεκτρονική ψηφοφορία «τεχνοφασισμό» ταυτιζόμενοι έτσι με ότι πιο συντηρητικό υπάρχει, αυτοί οι δήθεν προοδευτικοί).
Οσον αφορά τώρα την αγορά και το άνοιγμα-κλείσιμο της λόγω της πανδημίας, η διεθνής εμπειρία του ενός έτους δείχνει ότι όλοι προσπαθούν να βρουν τη χρυσή τομή ανάμεσα στη λειτουργία της οικονομίας και τον αριθμό των διασωληνωμένων, των κρουσμάτων και των νεκρών. Πράγμα καθόλου εύκολο. Οι τακτικές που χρησιμοποιούνται διεθνώς είναι δύο: Ή αυτή του «ακορντεόν» ή αυτή του καθολικού «απαγορευτικού», μια και όλοι καταλαβαίνουν το προφανές: η όποια κινητικότητα-με τον ένα ή άλλο τρόπο- ίσον διασπορά. Και ειδικά μετά την διαφαινόμενη επικράτηση του βρετανικού στελέχους στην κοινότητα που προσβάλλει πολύ ευκολότερα και συχνότερα τα άτομα.
Πάντως το να θέλεις ταυτόχρονα και το άνοιγμα της οικονομίας και λιγότερα κρούσματα, διασωληνωμένους και νεκρούς, ασκώντας μάλιστα και κριτική όταν δεν γίνονται παίζοντας μονά ζυγά δικά σου, απλά κάνεις σπέκουλα και μάλιστα αισχρή. Μη ξεχνάμε δε τις συνεχείς-καθημερινές-«κούφιες στρακαστρούκες» που αφορούν επουσιώδη-στα όρια του γελοίου-θέματα και που ειλικρινά είναι να απορείς με το τι σκαρφίζονται μέσα στην πολιτική απελπισία τους με το μυαλό που κουβαλάν. Και τότε σου έρχεται αυθόρμητα η μόνη απάντηση: γιατί απλούστατα δεν παράγουν πολιτική με αποτέλεσμα να τρέχουν μονίμως πίσω απ’ τα γεγονότα κάνοντας μάλιστα κάτι πολύ χειρότερο: δημιουργούν μια δική τους πραγματικότητα που δεν έχει σχέση με την πραγματική ζωή στηριζόμενη σε παλιά ιδεολογήματα και δυστυχώς το μόνο που καταφέρνουν έτσι είναι να φρενάρουν την πορεία προς το μέλλον.
Είτε ως Πασόκοι οπορτουνιστές που έτρεξαν στον ΣΥΡΙΖΑ αρπάζοντας νέο σωσίβιο που θα τους διατηρούσε στον αφρό της εξουσίας, είτε ως κομματικοί που ζουν μέσα σε μια ιδεολογική φούσκα διατηρώντας πάντα για τους ίδιους τον τίτλο της «φωτισμένης πρωτοπορίας», μηρυκάζοντας γενικές ιδέες καλών προθέσεων και που δεν είναι ανάγκη να αντιστοιχούν στην πραγματικότητα, ακολουθώντας την καθιερωμένη καταγγελτική τυπολογία μέσω της οποίας μπορεί να καταγγέλλουν καταστάσεις που δεν υφίστανται, εγκλωβισμένοι σε παραμορφωτικά στερεότυπα με τα οποία αναλύουν επιλεκτικά την τρέχουσα πραγματικότητα. (Η Δεξιά «που τα ρημάζει όλα», «το ακραίο Κέντρο»).
Η στάση μάλιστα του ΣΥΡΙΖΑ στα πρόσφατα νομοσχέδια-ιδιαίτερα αυτό για την Παιδεία- έριξε και την τελευταία αμφιβολία αυτών που επέμεναν να μην βλέπουν την αλήθεια. Ότι δηλαδή ο βασιλιάς είναι γυμνός. Δεν χωράει πια καμιά δικαιολογία σ’ όσους δεν κατάλαβαν, όταν έχουν αποκαλυφθεί τα πάντα και μάλιστα με τον πλέον επίσημο τρόπο. Όπως για παράδειγμα: Ν. Φίλης (πρώην υπουργός Παιδείας του ΣΥΡΙΖΑ, ο μόνος στη θέση αυτή που δεν είχε πανεπιστημιακό πτυχίο): «…Τα πανεπιστήμια είναι φυτώρια πολιτικοποίησης των νέων προς τα αριστερά …»[…] «…ένας μήνας κατάληψης έχει μεγαλύτερη αξία από ένα μήνα μαθημάτων, γιατί εκεί ένας ενήλικας πολιτικοποιείται…». Ετσι διαιωνίζεται το πρότυπο: «άντε να ξεμπερδεύουμε με το να το τελειώνουμε μια ώρα αρχύτερα, περνώντας όπως-όπως τα μαθήματα, και τα επαγγελματικά εφόδια θα τα πάρουμε αργότερα στη δουλειά».
Όσον αφορά δε όλα αυτά που ειπώθηκαν από ωρυόμενους βουλευτές της αντιπολίτευσης περί παρεμπόδισης των νέων να σπουδάσουν, περί ενίσχυσης των ιδιωτικών κολεγίων και περί ταξικής πολιτικής, είναι συνθήματα χωρίς περιεχόμενο που έρχονται από το μακρινό παρελθόν του φαντασιακού της αριστεράς, επιστρατεύοντας όπως πάντα όλη την σχετική φιλολογία ανεξαρτήτως καιρού και εποχών. Όταν μάλιστα σήμερα το γνωστό τρίπτυχο εκπαίδευση, εργασία, σύνταξη τελειώνει. Έτσι κι αλλιώς ο κόσμος θα τρέξει με εμάς ή χωρίς εμάς. Στο χέρι μας είναι να προλάβουμε να προσαρμοστούμε για να μην χαθούμε. Όλα τα άλλα είναι απλά «σε κουβέντα να βρισκόμαστε».
Υ.Γ.1.Τσίπρας (6/11/2020): «…Το να πουλάει ελπίδα ο πρωθυπουργός με ένα εμβόλιο το οποίο δεν έχει ακόμα ανακαλυφθεί, δυστυχώς, και να εξαγγέλλει ο Υπουργός Υγείας ότι το εμβόλιο θα είναι έτοιμο το Δεκέμβρη για να γίνουν οι πρώτοι εμβολιασμοί, είναι απαράδεκτο, είναι απαράδεκτο. Ας δώσουνε χρήματα να δοθεί σ’ όλον τον πληθυσμό το εμβόλιο της γρίπης που υπάρχει, όχι να μας τάζουν ένα εμβόλιο το οποίο δεν υπάρχει και μάλιστα ότι το Δεκέμβριο θα ξεκινήσει ο εμβολιασμός …».
O πρώτος εμβολιασμός στην Ελλάδα έγινε 27/12/2020.
Eδώ δεν μιλάμε για πολιτικό κ@@@παιδισμό. Μιλάμε για σκέτο κ@@@παιδισμό, από έναν τύπο που συνειδητά σαμποτάρει την εθνική προσπάθεια του εμβολιασμού, μόνο και μόνο για να διασωθεί πολιτικά. Χωρίς να ντρέπεται. Θα μου πείτε βέβαια ποιός έχασε την ντροπή για να την βρεί ο Τσίπρας. Είναι κι’ αυτό. Πάντως για το εξελισσόμενο πρόγραμμα εμβολιασμών ( στις 8/3/2021 είχαμε 1126060 εμβολιασμούς με πάνω από 30000 εμβολιασμούς καθημερινά, που αν διαθέταμε περισσότερα εμβόλια μπορεί να έφταναν μέχρι και τους 100000 καθημερινά) μιλάν όλοι-και πρώτα απ’ όλα οι ίδιοι οι εμβολιασθέντες-για ένα οργανωτικό θαύμα που εκπλήσσει ακόμα και διεθνώς. Είναι η φωτεινή Ελλάδα που μας κάνει όλους υπερήφανους. Αυτή όμως την τόσο επιτυχημένη προσπάθεια ο ΣΥΡΙΖΑ και τα δημοσιογραφικά του φερέφωνα (το κομματικό έντυπο «Αυγή», «Δημοκρατία», «Εφημερίδα Συντακτών», «Κόντρα news», «Το Παρον», «Documento») προσπαθούν να απαξιώσουν αναδεικνύοντας συνεχώς τις υπαρκτές -αλλά λιγοστές- περιπτώσεις καταστρατήγησης της σειράς εμβολιασμού-ανθρώπινο που συμβαίνει σ’ όλον τον κόσμο- που αντιμετωπίζονται άλλωστε αμείλικτα , μέσω πρωτοσέλιδων αναφορών του στυλ « πανδημία οι εμβολιασμοί στη ζούλα» κλωνίζοντας όμως έτσι την εμπιστοσύνη του κόσμου στο εγχείρημα. Αλήθεια, τι αντιπολιτεύονται;
Επίσης σε ομιλία του στη βουλή ο Τσίπρας διερωτήθηκε γιατί δεν είναι διαδεδομένες στα νοσοκομεία οι πειραματικές φαρμακευτικές αγωγές όπως τα μονοκλωνικά αντισώματα και το πλάσμα αίματος. Ας μην τον αδικώ. Εδώ υπήρξε κοτζάμ καθηγητής που έλεγε ότι αγοράζοντας με 10000000$ μονοκλωνικά της φαρμακευτικής Lilly δεν θάχαμε νεκρούς στις ΜΕΘ (είναι ο ίδιος που έλεγε ότι το εμβόλιο θα ανακαλυφθεί το 2022). Μα υποτίθεται ότι μιλάει με τον κ. Μόσιαλο, ο οποίος έγραφε τέλη Δεκεμβρίου σαρκαστικά: « Και ξαφνικά τα μονοκλωνικά αντισώματα, που έχουν πάρει έκτακτη έγκριση από τον οργανισμό τροφίμων και φαρμάκων στις ΗΠΑ για χρήση στις ήπιες και μέτριας έντασης περιπτώσεις της νόσου, έχουν γίνει για ορισμένους η λύση στο πρόβλημα της αύξησης των εισαγωγών στα νοσοκομεία και στις ΜΕΘ.
Και ναι μεν δεν θα δώσουν καμία λύση σε όσους ήδη νοσηλεύονται γιατί δεν πρέπει να χορηγούνται σε βαριές περιπτώσεις ασθενών αλλά μπορεί, επαναλαμβάνω μπορεί, να μειώσουν κάπως τις εισαγωγές αν αποτρέπουν την εξέλιξη ορισμένων μέτριας έντασης περιπτώσεων της νόσου σε βαριές. Και λέω, μπορεί γιατί δεν έχουμε ακόμη δεδομένα από κλινικές μελέτες τρίτης φάσης σε μεγάλο αριθμό εθελοντών. Επομένως δεν ξέρουμε ποια είναι η πραγματική τους αποτελεσματικότητα. Ούτε πόσο ασφαλή είναι. Προκύπτουν επομένως εύλογα ερωτήματα. Πρέπει να χρησιμοποιούμε ευρέως φάρμακα όταν δεν έχουμε επαρκή στοιχεία;
Η απάντηση δεν είναι εύκολη αλλά ας πούμε ναι γιατί αντιμετωπίζουμε καταστάσεις έκτακτης ανάγκης.
Ωραία λοιπόν να δεχτούμε εκπτώσεις ενώ δεν τις δεχόμαστε στον ίδιο βαθμό για τα εμβόλια. Κανένα εμβόλιο δεν θα εγκριθεί αν δεν έχουμε στοιχεία από κλινικές δοκιμές τρίτης φάσης με χιλιάδες εθελοντές. Στην περίπτωση του εμβολίου της Pfizer/BioNTech 19,000 εθελοντές πήραν το εμβόλιο ενώ άλλοι 19,000 πήραν το εικονικό εμβόλιο. Και οι ρυθμιστικές αρχές ζητούν στοιχεία για πιθανές παρενέργειες για τουλάχιστον δύο μήνες. Για τα μονοκλωνικά όμως δεν έχουμε αυτά τα στοιχεία.
Ναι θα πουν ορισμένοι (όχι όλοι πάλι καλά) που διαφωνούν με τα εμβόλια αλλά δεν θα τα κάνουμε γιατί τα χρηματοδοτεί ο Μπιλ Γκέιτς. Βέβαια αυτό δεν ισχύει για το εμβόλιο των Pfizer/BioNTech που δεν πήραν χρηματοδότηση από το ίδρυμα Γκέιτς. Αντιθέτως η E Lilly, μια από τις εταιρείες που παρασκευάζει μονοκλωνικά συνεργάζεται με το ίδρυμα Γκέιτς και έχει λάβει χρηματοδότηση από τον Γκέιτς για την παραγωγή μονοκλωνικών.
Τι κρίμα για τους αντιεμβολιαστές. Λυπάμαι ειλικρινά γιατί θα απορρίψουν όπως φαίνεται και τα μονοκλωνικά που ίσως φανούν χρήσιμα. Επομένως δεν ξέρουμε πολλά ακόμη για τα μονοκλωνικά, ίσως βοηθήσουν και ίσως είναι ασφαλή αλλά επειδή αντιμετωπίζουμε έκτακτες καταστάσεις θα πρέπει να τα αγοράσουμε εδώ και τώρα.
Συμφωνώ και επαυξάνω. Αλλά υπάρχει ένα μικρό πρόβλημα. Η εταιρεία έχει μόνο ένα εκατομμύριο δόσεις για το 2020. Η παραγωγή των αντισωμάτων δεν είναι εύκολη και δεν θα έχουμε επαρκείς ποσότητες τους επόμενους μήνες. Ένα εκατομμύριο θεραπείες δεν φτάνουν ούτε για μια εβδομάδα με βάση τα νέα κρούσματα στις ΗΠΑ.
Εν τω μεταξύ ο αριθμός των εισαγωγών στα νοσοκομεία του Καναδά, της Γαλλίας, της Γερμανίας και πολλών άλλων χωρών αυξάνεται δραματικά σε καθημερινή βάση. Αλλά είμαι σίγουρος ότι η Μέρκελ με τα τεράστια πλεονάσματα στο Γερμανικό προϋπολογισμό δεν βρήκε τα λεφτά για να αγοράσει τα μονοκλωνικά, τσιγκουνεύεται και αφήνει τους Γερμανούς να συγχρωτίζονται στα νοσοκομεία και επιβάλλει και νέο λοκντάουν. Ο Μακρόν που είναι φαντεζί δεν έχει πάρει χαμπάρι ότι υπάρχουν μονοκλωνικά στον πλανήτη. Κάτι δεν πάει καλά φαίνεται. Ο Καναδός πρωθυπουργός που είναι και δίπλα στην Αμερική αφήνει τους Καναδούς να υποφέρουν. Άσπλαχνος άνθρωπος ο Τριντό. Χορεύει καλύτερα και από τους Ινδούς στο Μπόλιγουντ αλλά τα μονοκλωνικά δεν τα έχει ανακαλύψει ακόμα.
Στην ψωροκώσταινα βέβαια είμαστε μεγάλοι παίχτες. Έχουμε καταλάβει ότι βρέχει μονοκλωνικά και κάποιοι δεν μας αφήνουν να τα αγοράσουμε για να σωθούμε. Ποιος Τριντό τώρα και ποια Μέρκελ. Άντε γειά» . Όσο για το πλάσμα αίματος που περιέχει αντισώματα από αναρρώσαντες ασθενείς, τα Εθνικά Ινστιτούτα Υγείας (NIH) των ΗΠΑ σταμάτησαν τις κλινικές δοκιμές που αξιολογούσαν τη χρήση, λόγω έλλειψης ορατού θεραπευτικού οφέλους. Δεν έχουμε ειδικές γνώσεις. Ούτε εμείς ,ούτε αυτός . Εμείς όμως διαβάζουμε , και απαιτούμε τουλάχιστον το ίδιο απ’ αυτόν. Στοιχειώδες. Εντάξει;
Y.Γ.2.Θυμάστε φαντάζομαι τη χαιρέκακη ανακοίνωση του ΣΥΡΙΖΑ: « Ο κ. Μητσοτάκης και η κυβέρνησή του αντί να αποφασίσουν να δώσουν μια μάχη για την έγκαιρη επάρκεια εμβολίων, την εξασφάλιση της πατέντας ώστε να παραχθεί μαζικά και γρήγορα το εμβόλιο και να μην κρέμεται όλος ο ευρωπαϊκός πληθυσμός από το πλάνο παραγωγής τριών βιομηχανιών, επέλεξε να κάνει απλά μια κίνηση εντυπωσιασμού, μόνο και μόνο για να ακουστεί ότι κάτι έκανε. Το Ευρωπαϊκό Συμβούλιο απέρριψε την καταφανώς προβληματική από πλευράς θεμελιωδών δικαιωμάτων πρότασή του και το μόνο που του μένει είναι ένα ακόμη πιστοποιητικό επιπολαιότητας και πολιτικής ανικανότητας».
Ηταν 22 Ιανουαρίου και ο Κ. Μητσοτάκης είχε κάνει μια πρώτη απόπειρα να πείσει τους «27» της Ευρωπαϊκής Ενωσης για την αναγκαιότητα ενός πανευρωπαϊκού πιστοποιητικού εμβολιασμών (τόσο απαραίτητο για τον τουρισμό μας και όχι μόνο). Και η επιφυλακτικότητα του Βερολίνου και του Παρισιού είχε τότε… χαιρετιστεί με ενθουσιασμό απ’ το ΣΥΡΙΖΑ, ειρωνευόμενος όπως είδατε τον Πρωθυπουργό. Είναι να απορείς τι ανακοίνωση θα βγάλει τώρα ο ΣΥΡΙΖΑ μετά την υιοθέτηση στις 17 Μαρτίου νομοθετικής πρότασης για Πράσινο Ψηφιακό Πιστοποιητικό που θα διευκολύνει τις μετακινήσεις των εμβολιασθέντων εντός ΕΕ, όπως ανακοίνωσε η Ούρσουλα φον ντερ Λάιεν με επιστολή της προς τους ηγέτες των «27». Να τον ειρωνευτείς, κλέβεις εκκλησία. Να τον παρατήσεις θα τον βρείς μπροστά σου. Άρα το μόνο που σού μένει είναι να αναδεικνύεις την αισχρή αντιπολίτευση του « ό,τι κάτσει».
Υ.Γ.3. Ποιοι φταίνε για το τρίτο κύμα; Ο ΣΥΡΙΖΑ το βρήκε. Οι μεγάλοι εργασιακοί χώροι. Η λύση; H αύξηση των κρατικών ελέγχων εκεί, διότι εκεί επιτελείται η μεγαλύτερη διασπορά του ιού. (Αναγνώρισε και την οικογενειακή διασπορά, αλλά τουλάχιστον εκεί δεν πρότεινε αύξηση ελέγχων. Κάτι είναι κι αυτό). Και γιατί παρακαλώ; Ελα ντε. Θα έπρεπε να ξέρουν ότι οι καπιταλιστές κάτοχοι των μεγάλων εργασιακών χώρων προσέχουν την υγεία των εργαζομένων τους. Όχι από ανθρωπισμό. Απλά γιατί οι εργαζόμενοι παράγουν κέρδος. Ποιος θέλει άρρωστα και ανενεργά τα εργαλεία που τον κάνουν πλούσιο; Γι’ αυτό και στους μεγάλους εργασιακούς χώρους τηρούνται τα πρωτόκολλα. Αν ένας εργαζόμενός τους νοσήσει, κλείνει όλο το τμήμα του. Κι αν νοσήσουν πέντε από ξεχωριστά τμήματα, κλείνει όλη η επιχείρηση. Οπότε, ανοικτές θύρες κρούουν.
Για τις μαζικές πολιτικές συγκεντρώσεις στις οποίες περήφανα συμμετέχετε, και για τις οποίες ο Τσίπρας αποδέχεται ότι έχουν ρίσκο, θα μας πείτε τίποτα; Aυτές κι’αν είναι με τα συνθήματα η χαρά της μετάδοσης του ιού.
Τη στήλη επιμελείται και…
Ψαρεύει (όταν δεν γράφει…) ο Γρηγόριος Φαρμάκης
(ΥΓ: «Χτυπάει» χωρίς πρόγραμμα)
Πόσα θα πληρώσουμε τελικά με τις νέες επιδοτήσεις για να ζεσταθούμε φέτος το χειμώνα
ΔΥΠΑ: Εκεί όπου η ζήτηση συναντά την προσφορά στην εύρεση εργασίας
Πρόγραμμα για 250.000 για φωτοβολταϊκά σε στέγες σπιτιών και επιχειρήσεων
Ηλιοφάνεια και περαιτέρω άνοδος της θερμοκρασίας την Κυριακή
Δίνουμε έμφαση στις τοπικές ειδήσεις και πιστεύουμε ότι αυτές πρέπει να συνιστούν τον ανεξάρτητο και κριτικό σχολιασμό όλων των μικρών και μεγάλων τοπικών θεμάτων, δια μέσου αυτών οι τοπικές αρχές καθίστανται υπόλογες έναντι των πολιτών και με αυτές, παρέχεται ένα φόρουμ έκφρασης γνωμών για τα τοπικά ζητήματα από όλη την τοπική κοινότητα.